| **NO. KAD PENGENALAN**  |  |  |  |  |  |  | **-** |  |  | **-** |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ANGKA GILIRAN** |  |  |  |  |  |  |  |  |  |  |  |  |  |  |

**Nama: ………………………………………………………… Tingkatan: ………………**



 **SEKOLAH MENENGAH KEBANGSAAN ABDUL JALIL**

 **43100 HULU LANGAT**

 **SELANGOR**

**PEPERIKSAAN PERTENGAHAN TAHUN 2022 1103/2**

**TINGKATAN 4**

**BAHASA MELAYU**

**Kertas 2**

**Ogos**

2 ½ jam **Dua jam tiga puluh minit**



**JANGAN BUKA KERTAS SOALAN INI SEHINGGA DIBERITAHU**



 Kertas soalan ini mengandungi 12 halaman bercetak.

**BAHAGIAN A: SISTEM DAN APLIKASI BAHASA**

[35 Markah]

**Soalan 1: MORFOLOGI**

*Baca petikan di bawah dengan teliti dan senaraikan* **tiga kata terbitan***. Kemudian anda dikehendaki membina* **satu ayat anda sendiri** *daripada setiap perkataan yang dipilih untuk menunjukkan bahawa anda faham akan maksud dan penggunaannya. Anda tidak boleh menambahkan imbuhan, menukarkan imbuhan atau menggunakan perkataan itu sebagai peribahasa atau nama khas.*

Bahasa Inggeris digunakan secara terang-terangan pada masa dan majlis yang tidak kena sedangkan majlis berkenaan dianjurkan oleh jabatan kerajaan negeri dan dihadiri hanya beberapa orang warga asing. Penulis ini sengaja menyebut peristiwa berkenaan untuk menggambarkan bahawa di sebalik pelbagai kempen untuk menyemai kecintaan terhadap Bahasa kebangsaan dan slogan “Bahasa Jiwa Bangsa” yang kita semarakkan untuk sekian lama, kita masih jauh daripada mencapai impian untuk menyaksikan bahasa Melayu sebagai bahasa yang benar-benar menggambarkan maksud,dan semangat di sebalik slogan berkenaan.

Dipetik dan diubah suai daripada

Bahasa Jiwa Bangsa Oleh Jeniri Amir

Pelita Bahasa, Bil 10/2017

[6 markah]

**Soalan 2 : SINTAKSIS**

*Berdasarkan petikan di bawah, kenal pasti dan tulis subjek dan predikat yang lengkap bagi* **tiga ayat** *yang anda pilih seperti yang berikut:*

Subjek : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predikat : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stamina boleh ditingkatkan dengan melakukan senaman secara konsisten. Aktiviti mendaki bukit dan gunung dapat mencabar stamina seseorang. Seseorang dikatakan mempunyai stamina tinggi jika mampu melakukan pergerakan fizikal dalam tempoh yang lama. Latihan kardiovaskular turut membantu seseorang menstabilkan paras kolesterol dalam darah dan jmengurangkan risiko untuk mendapat penyakit tekanan darah tinggi.

(Dipetik dan diubah suai daripada

“Mendaki sebagai Senaman Terbaik”

Oleh Siti Zarinah Sahib, *Harian Metro Online*, 12 Oktober 2017)

[6 markah]

**Soalan 3 : PENYUNTINGAN**

*Petikan di bawah mengandungi* ***13*****kesalahan bahasa***. Senaraikan dan betulkan kesalahan-kesalahan itu. Anda tidak boleh menyenaraikan lebih daripada 13 kesalahan yang terdapat dalam petikan. Anda tidak perlu menyalin petikan tersebut.*

Siswazah harus menjadi ejen perubahan pada masyarakat dengan memberi sumbangan yang bermakna kepada pembangunan sosio ekonomi negaranya. Namun, ruang kerja bagi siswazah sastera, bahasa, sains sosial dan pendidikan tidak sahaja terhad dan penuh dengan saingan yang hebat. Keadaan itu menjadi semakin buruk dengan bilangan lepas universiti dan siswazah yang semakin bertambah daripada setahun ke tahun. Oleh itu, siswazah perlu bersedia dengan berbagai kemahiran untuk berhadapan dengan cabaran.

 Dipetik dan diubah suai daripada Dilema Siswazah Menganggur

Oleh Haslina Hassan

*Dewan Masyarakat, Januari 2002*

[13 markah]

**Soalan 4 : BAHASA MELAYU STANDARD**

*Baca petikan bahasa Melayu Klasik di bawah dengan teliti. Kemudian, tulis semula petikan tersebut dalam* ***bahasa Melayu Standard*** *tanpa mengubah bentuk dan maksud asalnya.*

Seketika lagi maka Laksamana pun datang membawa syahawat dan Keris Kertala Sari. Maka sembah Bendahara, “Inilah, tuanku pertandaan yang sungguh. Pada bicara patik, jika lain daripada Laksamana, tiada akan dapat membunuh penjurit itu. Janganlah membunuh dia, menentang matanya pun tiada dapat.” Maka segala mereka pun masing-masing tunduk kemalu-maluan, lalu kembali.

Dipetik daripada Kepimpinan Melalui Teladan

dalam *Antologi Jaket Kulit Kijang* dari Istanbul,

Kementerian Pendidikan Malaysia

[ 6 markah ]

**Soalan 5 : PERIBAHASA**

*Petikan di bawah mengandungi beberapa peribahasa. Senaraikan* **tiga** *peribahasa sahaja, kemudian tulis maksud peribahasa tersebut.*

Aina mempunyai seorang rakan lelaki yang pendiam. Benarlah kata orang tua-tua, air yang tenang, jangan disangka tiada buaya. Rakannya itu telah menyamar sebagai pegawai mahkamah hingga berjaya menipu Aina yang malang itu. Hal ini telah menyebabkan rakannya itu bagai itik mendapat air kerana memperoleh wang dalam sekelip mata.

 Apabila disoal siasat oleh pihak polis, Aina mengatakan bahawa dia tidak tahu sebab hingga terdorong untuk memasukkan RM30 000 ke akaun penjenayah itu. Pegawai polis menafikan hal itu kerana menurutnya kalau tiada angin, masakan pokok bergoyang. Namun, sepandai-pandai tupai melompat, sekali akan gawal juga kerana penjenayah yang licik itu telah dapat diberkas oleh pihak polis.

[4 markah]

**BAHAGIAN B: PEMAHAMAN**

[35 Markah]

**Soalan 6 :PETIKAN UMUM**

*Baca* **Bahan 1** *dan* **Bahan 2** *yang diberikan dengan teliti. Kemudian jawab soalan-soalan yang berikutnya dengan menggunakan ayat anda sendiri.*

**Bahan 1**

| Kunci pemakanan sihat merangkumi tiga *komponen utama*, iaitu kepelbagaian, keseimbangan, dan kesederhanaan. Kepelbagaian bermaksud makan pelbagai jenis makanan dapat membekalkan nutrien-nutrien berbeza yang diperlukan oleh tubuh. Tiada satu pun jenis makanan dapat memberikan semua tenaga, nutrien dan komponen makanan yang kita perlu. Komponen kedua adalah keseimbangan, iaitu mengambil makanan yang seimbang daripada kelima-lima kumpulan makanan dalam Piramid Makanan Malaysia.Kumpulan makanan ini ialah bijirin, buah-buahan, daging atau ayam, ikan serta kekacang dan susu atau produk tenusu. Komponen terakhir ialah kesederhanaan, iaitu makan dalam kuantiti yang sederhana dan tidak berlebihan mengikut saranan Pinggan Sihat Malaysia dengan konsep ‘suku suku separuh’ kerana membolehkan kita makan pelbagai jenis kumpulan makanan dalam kuantiti yang disarankan. Selain itu, masyarakat juga disarankan mengambil dua hidangan buah-buahan dan tiga hidangan sayuran setiap hari.Sumber: Harian Metro, Ahad, 2 Jun 2019 |
| --- |

**Bahan 2**

| Banyak kajian sudah dijalankan mendapati terdapat perkaitan secara langsung antara pengambilan gula dengan peningkatan berat badan. Gula antara penyumbang utama kepada pertambahan kalori yang tidak perlu. Gula hanya membekalkan tenaga dan tiada kandungan nutrien atau khasiat pemakanan lain. Pertubuhan Kesihatan Sedunia (WHO) menyarankan agar pengambilan gula seharusnya kurang daripada 10 peratus daripada jumlah pengambilan kalori (tenaga) sehari. Contohnya, jika keperluan kalori sehari seseorang itu ialah 2000 kilokalori, pengambilan kalori daripada gula seharusnya tidak lebih 200 kilokalori, iaitu bersamaan dengan 10 sudu teh gula sehari termasuklah gula yang ditambah dalam makanan dan minuman. Walau bagaimanapun, pengambilan gula kurang lima peratus daripada jumlah pengambilan tenaga harian adalah lebih baik. Masyarakat diingatkan sentiasa berwaspada dalam penggunaan krimer manis atau susu pekat untuk minuman panas seperti teh tarik, kopi, mahupun kuih-muih. Oleh itu, pengguna disarankan memilih buah-buahan sebagai alternatif kepada makanan manis untuk pemakanan yang lebih sihat.Sumber: Harian Metro, Ahad, 2 Jun 2019 |
| --- |

1. Berdasarkan **Bahan 1**, berikan maksud *komponen utama*. [2 *markah*]
2. Merujuk **Bahan 1** dan **Bahan 2**, nyatakan cara-cara menjaga pemakanan yang perlu diamalkan dalam kalangan masyarakat. [3 *markah*]
3. Pemilihan makanan yang kurang baik dan tidak seimbang akan menyumbang kepada

 risiko kesihatan tubuh badan.

Pada pendapat anda, apakah kesan-kesan sekiranya kita tidak menitikberatkan penjagaan kesihatan? [4 markah]

1. Pengusaha kantin dilihat kurang menitikberatkan kepentingan pengambilan makanan

 berzat yang diperlukan dalam proses pembesaran kanak-kanak, sebaliknya lebih

 mementingkan keuntungan dan proses penyediaan yang mudah dan cepat. Jadi,

 pelajar sekolah selesa menjadikan sirap, minuman berkarbonat, nuget, keropok dan

 gula-gula sebagai makanan rutin mereka semasa rehat.

Sebagai guru yang prihatin, bagaimanakah anda dapat membantu menyelesaikan masalah ini? [4 markah]

**Soalan 7: Petikan Sastera**

*Baca bahan-bahan di bawah dengan teliti, kemudian jawab soalan-soalan yang berikutnya dengan menggunakan ayat anda sendiri.*

**Bahan 1**

 Meskipun bapa sudah tidak lagi menjadi kaki burung ketitir, bapa sudah agak tua dan tidak boleh berbuat apa-apa lagi. Bapa hanya berada di rumah makan dan tidur saja. Sikit-sikit boleh juga jaga cucu dan picit-picit tubuh ibu, tetapi bapa sebenarnya *sudah dimakan tua* waktu itu.

Bapa tidak dapat ampu ibu lagi. Pasti juga tidak boleh angkat ibu ke tandas lagi. Mujurlah yang lumpuh, cuma ibu seorang. Kalau bapa juga lumpuh, entahlah. Aku tidak dapat membayangkan masalahnya.

Suatu hari, entah bagaimana, aku menjerit kuat sedikit sewaktu ibu sedang berak kerana lama sangat najisnya tidak terbit-terbit. Aku sudah naik kejang kaki tangan kerana lama ampu ibu. Dan aku lihat pipi ibu basah kerana air mata meleleh turun. Isteriku menerpa dan apabila melihat air mata ibu sedang mengalir melalui retak-retak di pipi ibu yang kendur hodoh itu, dia mengambil tempatku.

Dipetik daripada Cerpen*Ibu dan Ceper*

Antologi *Harga Remaja*, Hlm 106

Dewan Bahasa dan Pustaka

**Bahan 2**

**Erti Hidup Bererti**

Aku selalu didatangi

malam sepi

bagai kalung

yang melingkari leherku

tidak berubah keesokan hari

siapa yang akan datang menjengukku

keluhan seorang tua sunyi

Keheningan tasik

kehijauan rumput

hanya menjadi bayangan

di penjuru ruang zaman

cinta dalam rahim dilupai

dari sulung ditendang ke bongsu

dari angah ditendang ke sulung balik

kucari erti hidup

menderita mengerang sakit

berdiri tanpa ruang

Aku bagi mereka

tiada makna

anakku bakaku

baik setia mahupun derhaka

semoga disirami benih keinsafan

menjadi penawar dalam hati

embun cinta atasi angin dingin

jangan terpegun

ada yang mati

ada yang hidup

tiada yang kekal kecuali Tuhan.

*Suara Anak Pahang,*2009

Pekan Ilmu Sdn. Bhd

1. Berdasarkan **Bahan 1**, berikan maksud rangkai kata *sudah dimakan tua*.

 [2 markah]

1. Merujuk **Bahan 1** dan **Bahan 2**, nyatakan persamaan-persamaan yang terdapat

 dalam bahan tersebut.

[3markah]

1. Ibu bapa merupakan insan yang banyak berkorban untuk membesarkan anak-anak.

 Pada pendapat anda, apakah cara-cara yang boleh dilakukan oleh anak-anak

 untuk membalas jasa ibu bapa? [3markah]

1. Ketika anda berjalan bersama-sama keluarga di kota, anda terlihat seorang warga

 emas yang hidup sebagai gelandangan. Anda berasa sedih akan keadaan warga

 emas tersebut.

 Sebagai warga yang prihatin, cadangkan langkah-langkah yang dapat anda

 lakukan untuk mengatasi masalah ini.

[4 Markah]

**Soalan 8 : Novel**

1. Baca petikan novel di bawah dengan teliti, kemudian jawab soalan yang berikutnya dengan menggunakan ayat anda sendiri.

Saleha, bagaimana dengan kesihatan? Baik? Baguslah. Jika kesihatan engkau sudah pulih, pulanglah. Kita berkumpul anak- beranak. Kasihan Anggerik, waktu-waktu sedang membesar, dia memang memerlukan perhatian ibunya. Hanya engkau yang mampu. Aku meskipun boleh, tetapi tidak sama dengan kasih sayang yang engkau berikan.

 Pulang? Ya! Kecuali Abu Bakar, malam ini kita makan bersama-sama. Kita memang tiada apa-apa yang hendak dibanggakan tetapi keriangan anak-anak penawar kesusahan yang kita tanggung.

 Apa, engkau masih sakit? Bersabarlah. Sehari dua lagi, baiklah. Dengarlah nasihat doktor. Jika suruh makan ubat, makan. Jangan membantah. Abang tahu engkau tidak suka akan benda-benda pahit tetapi kali ini, suka atau tidak telan sahaja. Yang pahit itu mujarab. Suruh makan, makan. Jangan membantah.

Dipetik daripada Novel *Songket Berbenang Emas*

Karya Khairuddin Ayip

*Kementerian Pendidikan Malaysia*

 Nyatakan harapan ‘Si Suami’ kepada isterinya. [4 markah]

1. Jawab soalan di bawah berdasarkan novel-novel yang berikut:
2. Leftenan Adnan Wira Bangsa, karya Abdul Latip Talib

Berdasarkan **sebuah novel** yang anda pelajari, jelaskan konflik masyarakat yang terdapat dalam novel tersebut. [6 markah]

**BAHAGIAN C : RUMUSAN**

**[30 Markah]**

**Bahan 1 - Petikan**

*Baca petikan dan teliti bahan grafik yang disertakan di bawah, kemudian buat satu* **rumusan** *yang panjangnya* **tidak melebihi 120 patah perkataan.**

*Anda digalakkan supaya menggunakan ayat sendiri tanpa mengubah maksud asal petikan.*

Pelbagai transformasi dilaksanakan oleh kerajaan demi meningkatkan kredibiliti perkhidmatan awam di negara ini. Perkhidmatan awam yang dianggotai kira-kira 1.2 juta orang kakitangan tidak terkecuali daripada terlibat dalam transformasi sejajar dengan tuntutan untuk menzahirkan aspirasi kerajaan. Semua penjawat awam perlu berganding bahu dan berazam untuk merealisasikan aspirasi kerajaan yang mengutamakan prestasi dan bertunjangkan keutamaan kepada rakyat.

Peranan penjawat awam amat signifikan dalam melaksanakan agenda negara. Teguran sering dibuat terhadap sikap negatif kakitangan awam yang kurang mesra di kaunter-kaunter apabila berurusan dengan pelanggan. Keadaan ini berlaku disebabkan sikap segelintir kakitangan awam yang tidak bertanggungjawab sehingga mencalarkan nama baikpenjawat awam. Kakitangan awam perlu membudayakan kreativiti dan inovasi penjawat awam. Sementara itu, dalam usaha untuk memastikan setiap ringgit yang dibelanjakan mendapat pulangan nilai paling maksimum kepada kerajaan dan rakyat, amalan nilai untuk wang perlu dilaksanakan. Hal ini demikian kerana kerajaan telah berbelanja berjuta-juta ringgit setiap tahun hanya untuk meningkatkan mutu perkhidmatan awam.

Perkara paling penting ialah kakitangan awam sendiri perlu melakukan anjakan paradigma untuk menghadapi cabaran pada masa depan. Pelbagai penyelesaian terbaik demi memartabatkan negara ke tahap yang lebih tinggi perlu dilaksanakan. Mereka hendaklah bersama-sama memberikan sepenuh komitmen dalam memperkukuh sistem penyampaian perkhidmatan kerajaan. Mereka juga perlu meningkatkan nilai integriti ketika bertugas. Peningkatan tahap integriti ini amat selari dengan komitmen kerajaan yang mahu mewujudkan sebuah pentadbiran yang mendahulukan rakyat dan mengutamakan pencapaian.

 Pembaharuan demi pembaharuan yang dilakukan mampu menutup ruang-ruang kosong dalam meningkatkan mutu perkhidmatan awam di negara ini. Hasrat kerajaan untuk mempertingkatkan daya saing negara di persada antarabangsa bakal menjadi kenyataan tidak lama lagi. Semangat kerja secara berpasukan juga perlu diterapkan dalam setiap tugas yang dilaksanakan demi mencapai sasaran yang ditetapkan. Impaknya, pertumbuhan ekonomi negara dapat ditingkatkan di samping mengurangkan kos pengurusan dan perbelanjaan kerajaan. Dalam pada itu, keadaan politik negara juga stabil dan kukuh  serta dapat meningkatkan imej negara di persada dunia.

Dipetik dan diubah suai daripada

 ‘Transformasi Perkhidmatan Awam’

Oleh Abd. Kadir Mohd. Ayub

*Dewan Masyarakat, Februari 2015*

**Bahan 2 - Grafik**



**SOALAN TAMAT**

Disediakan oleh: Disemak oleh: Disahkan oleh:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Rosnani bt Md Yunos Jamilah bt Mohd Daud Zahana bt Hamzah

Nor Rohani bt Junoh